
ประกาศองค์การบริหารส่วนตำบลเสาเภา
เรื่อง  รับสมัครบุคคลเพื่อการสรรหาและเลือกสรรเป็นพนักงานจ้าง
องค์การบริหารส่วนตำบลเสาเภา อำเภอสิชล จังหวัดนครศรีธรรมราช
**************************

ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการสรรหาและเลือกสรรบุคคลเป็นพนักงานจ้างตามภารกิจและพนักงานจ้างทั่วไป

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘ ข้อ ๑๙ และข้อ ๒๐ และข้อ 28 ของ
ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 3) ลงวันที่ ๖ สิงหาคม ๒๕57 จึงประกาศรับสมัครเพื่อการสรรหาและเลือกสรรบุคคลเป็นพนักงานจ้างตามภารกิจและพนักงานจ้างทั่วไป สังกัดองค์การบริหารส่วนตำบลเสาเภา อำเภอสิชล   จังหวัดนครศรีธรรมราช ในตำแหน่ง ดังต่อไปนี้
ข้อ ๑ ประเภทของพนักงานจ้าง
        สำนักงานปลัด อบต.


พนักงานจ้างตามภารกิจ (ประเภทผู้มีทักษะ)


     1. ตำแหน่ง ผู้ช่วยครูผู้ดูแลเด็ก


จำนวน   ๑   อัตรา


          พนักงานจ้างทั่วไป


     2. ตำแหน่ง พนักงานขับเครื่องจักรกลขนาดเบา

จำนวน   ๑   อัตรา

               3. ตำแหน่ง ภารโรง




จำนวน   ๑   อัตรา

         กองคลัง
พนักงานจ้างทั่วไป


     4. ตำแหน่ง คนงานทั่วไป



จำนวน   ๑   อัตรา


ข้อ ๒ คุณสมบัติของผู้มีสิทธิสมัคร  ผู้สมัครต้องมีคุณสมบัติทั่วไปและคุณสมบัติเฉพาะสำหรับตำแหน่ง  ดังนี้.-

         ๒.๑ คุณสมบัติของผู้ที่ได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ ๔. แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้


     
๑. มีสัญชาติไทย


     
๒. มีอายุไม่ต่ำกว่า  ๑๘  ปี  และไม่เกิน  ๖๐  ปี


     
๓. ไม่เป็นบุคคลล้มละลาย


     
๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรค ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕) ดังนี้
/ (ก) โรคเรื้อน.....

       (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



       (ข) วัณโรคในระยะอันตราย



       (ค) โรคเท้าช้างในระยะที่ปรากฏอาการเป็นที่รังเกียจแก่สังคม



       (ง) โรคติดยาเสพติดให้โทษ



       (จ) โรคพิษสุราเรื้อรัง


     
๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
พรรคการเมือง


     
๖. ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารส่วนท้องถิ่น

    
     
๗. ไม่เป็นผู้เคยต้องรับโทษจำคุกโดยคำพิพากษาถึงที่สุดเพราะกระทำความผิดอาญา
เว้นแต่เป็นโทษสำหรับความผิดที่ได้กระทำโดยความประมาทหรือความผิดลหุโทษ


     
๘. ไม่เป็นผู้ที่เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ


     
๙. ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
                    ๒.๒ คุณสมบัติเฉพาะสำหรับตำแหน่ง ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด        แนบท้ายประกาศรับสมัครสรรหาและเลือกสรรนี้ (ผนวก ก.)

ข้อ ๓. ระยะเวลาการจ้างและค่าตอบแทน


๓.๑ พนักงานจ้างตามภารกิจ ผู้ที่ได้รับการเลือกสรรจะได้รับการจ้างตามลำดับในบัญชีผู้ที่ได้รับการเลือกสรรพนักงานจ้าง การทำสัญญาจ้างไม่เกินคราวละ  ๔  ปี
1. ตำแหน่ง ผู้ช่วยครูผู้ดูแลเด็ก



   

    ค่าตอบแทนเดือนละ 9,440.- บาท  ค่าครองชีพเดือนละ 2,000.- บาท  รวม 11,440.- บาท
                     ๓.๒ พนักงานจ้างทั่วไป ผู้ที่ได้รับการเลือกสรร จะได้รับการจ้างตามลำดับในบัญชีผู้ที่ได้รับการเลือกสรรพนักงานจ้าง การทำสัญญาจ้างไม่เกินคราวละ  ๑  ปี   
2. ตำแหน่ง ภารโรง




   

    ค่าตอบแทนเดือนละ 9,000.- บาท  ค่าครองชีพเดือนละ 1,000.- บาท  รวม 10,๐๐๐.- บาท

3. ตำแหน่ง พนักงานขับเครื่องจักรกลขนาดเบา



   

    ค่าตอบแทนเดือนละ 9,000.- บาท  ค่าครองชีพเดือนละ 1,000.- บาท  รวม 10,๐๐๐.- บาท
4. ตำแหน่ง คนงานทั่วไป



   

    ค่าตอบแทนเดือนละ 9,000.- บาท  ค่าครองชีพเดือนละ 1,000.- บาท  รวม 10,๐๐๐.- บาท



   
 

ข้อ ๔. กำหนดวัน  เวลา และสถานที่รับสมัคร

         กำหนดวันรับสมัคร ตั้งแต่วันที่ 18 – 26 มกราคม ๒๕๕9 เวลา ๐๙.๐๐ – ๑๖.๓๐ น.    ให้ผู้ประสงค์จะสมัครฯ ขอใบสมัครและยื่นใบสมัคร ณ สำนักงานปลัดฯ องค์การบริหารส่วนตำบลเสาเภา          อำเภอสิชล จังหวัดนครศรีธรรมราช สอบถามรายละเอียดได้ที่ เบอร์โทรศัพท์ ๐๗๕-๓๖๗-025               ในวัน และเวลาราชการ หรือ www.saophao.go.th 
/ ข้อ 5. เอกสาร.....

ข้อ ๕. เอกสารและหลักฐานที่ต้องนำมายื่นพร้อมใบสมัคร

        ผู้สมัครต้องยื่นใบสมัครด้วยตัวเอง โดยการกรอกรายละเอียดลงในใบสมัครให้ถูกต้อง พร้อมทั้งนำเอกสารฉบับจริงและสำเนารับรองความถูกต้อง อย่างละ ๑ ชุด มายื่นในวันสมัคร ดังต่อไปนี้
๕.๑ สำเนาวุฒิการศึกษา หรือสำเนาระเบียนแสดงผลการเรียน ที่แสดงว่าเป็นผู้มีคุณวุฒิ
      การศึกษาตรงตามคุณสมบัติเฉพาะสำหรับตำแหน่งที่สมัคร   จำนวน  ๑  ฉบับ 


๕.๒ สำเนาทะเบียนบ้าน   จำนวน  ๑  ฉบับ 

๕.๓ สำเนาบัตรประจำตัวประชาชน  จำนวน  ๑  ฉบับ


๕.๔ สำเนาใบรับรองผ่านเกณฑ์ทหาร (สด.๘, สด.๔๓ เฉพาะเพศชาย) (ถ้ามี)
๕.๕ ภาพถ่ายหน้าตรง ไม่สวมหมวก และไม่ใส่แว่นตาดำ ขนาด ๓ x ๔ (ขนาด ๑ นิ้ว)
                            ถ่ายครั้งเดียวไม่เกิน  ๖ เดือน  จำนวน  ๓  รูป

    
 

๕.๖ ใบรับรองแพทย์ (แพทย์ออกให้ไม่เกิน ๑ เดือน) แสดงว่าไม่เป็นโรคต้องห้ามตาม
                           ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์
                            และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 
                            ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕)  จำนวน  ๑  ฉบับ


๕.๗ หลักฐานอื่น ๆ เช่น  หลักฐานการเปลี่ยนชื่อ - นามสกุล ทะเบียนสมรส  (ถ้ามี)
                           จำนวน  ๑  ฉบับ
๕.๘ ใบอนุญาตขับรถยนต์ส่วนบุคคล  จำนวน  ๑  ฉบับ (ตำแหน่งพนักงานขับรถยนต์)


๕.๙ หนังสือรับรองทักษะในการปฏิบัติงานไม่ต่ำกว่า  ๕  ปี จากต้นสังกัดที่เคยปฏิบัติหน้าที่
                            (ตำแหน่ง ผู้ช่วยครูผู้ดูแลเด็ก , ตำแหน่ง พนักงานขับเครื่องจักรกลขนาดเบา)
                            จำนวน   1  ฉบับ

สำหรับการสมัครครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและมีคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฏว่าผู้สมัครรายใดมีคุณสมบัติดังกล่าว ไม่ครบถ้วนหรือไม่ถูกต้อง องค์การบริหารส่วนตำบลเสาเภา จะถือว่าเป็นผู้ขาดคุณสมบัติ   ในการสมัครและไม่มีสิทธิได้รับการบรรจุและแต่งตั้งให้ดำรงตำแหน่ง

ข้อ ๖. ค่าธรรมเนียมการสมัคร

         องค์การบริหารส่วนตำบลเสาเภา กำหนดให้ผู้สมัครเสียค่าธรรมเนียมการสมัครใน              อัตรา ๑๐๐ บาท ทุกตำแหน่ง (ค่าธรรมเนียมการสมัครจะไม่จ่ายคืนให้ไม่ว่ากรณีใด)

ข้อ ๗. ประกาศรายชื่อผู้มีสิทธิเข้ารับการสรรหาและเลือกสรร

         องค์การบริหารส่วนตำบลเสาเภา จะประกาศรายชื่อผู้มีสิทธิเข้ารับการเลือกสรรและระเบียบเกี่ยวกับการเลือกสรรให้ทราบ ในวันที่ 27 มกราคม ๒๕๕9 ณ ที่ทำการองค์การบริหารส่วนตำบลเสาเภา  อำเภอสิชล จังหวัดนครศรีธรรมราช

ข้อ ๘. วัน เวลา และสถานที่สอบ

         องค์การบริหารส่วนตำบลเสาเภา จะดำเนินการสอบเพื่อเลือกสรร วันที่ 28 มกราคม ๒๕๕9 ตั้งแต่เวลา ๐๙.๐๐ – 12.00 น. ณ ที่ทำการองค์การบริหารส่วนตำบลเสาเภา แต่งกายให้สุภาพเรียบร้อย       สวมเสื้อ กางเกงโดยสอดชายเสื้อไว้ในกางเกง สวมรองเท้าหุ้มส้น ประพฤติตนเป็นสุภาพชน และนำบัตรประจำตัวประชาชน และบัตรประจำตัวสอบพนักงานจ้างไปในวันสอบด้วย
/ หากผู้ใดไม่ปฏิบัติ.....

หากผู้ใดไม่ปฏิบัติตามระเบียบเกี่ยวกับการสอบ หรือทุจริต หรือพยายามทุจริต อาจไม่ได้รับอนุญาตให้เข้าสอบ 

ข้อ ๙. หลักเกณฑ์และวิธีการเลือกสรร

        หลักเกณฑ์การเลือกสรรบุคคล แบ่งออกเป็น  ๓  ภาค ดังนี้ 

         ๙.๑ ภาคความรู้ความสามารถทั่วไป ภาค ก.    (คะแนนเต็ม  ๕๐  คะแนน)

         ๙.๒ ภาคความรู้ความสามารถหรือทักษะเฉพาะตำแหน่ง ภาค ข.  (คะแนนเต็ม  ๕๐  คะแนน)

         ๙.๓ ภาคคุณลักษณะอื่นๆ ของบุคคลที่จำเป็นเหมาะสมต่อการปฏิบัติงาน 
                          โดยวิธีสอบสัมภาษณ์และปฏิบัติ ภาค ค.   (คะแนนเต็ม  ๑๐๐  คะแนน)   

ข้อ ๑๐. เกณฑ์การตัดสิน
 ผู้ที่จะถือว่าเป็นผู้ผ่านการเลือกสรร จะต้องเป็นผู้สอบได้คะแนนในภาคความรู้ความสามารถทั่วไป (ภาค ก.) ภาคความรู้ความสามารถที่ใช้เฉพาะตำแหน่ง (ภาค ข.) และภาคความเหมาะสมกับตำแหน่ง (ภาค ค.) ที่สอบตามหลักสูตรแต่ละภาคไม่ต่ำกว่าร้อยละหกสิบหรือตามที่คณะกรรมการดำเนินการคัดเลือกจะพิจารณาตามความเหมาะสม

ข้อ ๑๑. การขึ้นบัญชีผู้สอบแข่งขันได้


๑๑.๑ การขึ้นบัญชีรายชื่อผู้ผ่านการเลือกสรร จะเรียงตามลำดับที่จากผู้ผ่านการเลือกสรรที่  ได้คะแนนสูงสุดลงมาตามลำดับ ถ้าคะแนนเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า



๑๑.๒ บัญชีรายชื่อผู้ผ่านการเลือกสรร กำหนดให้บัญชีอายุไม่เกิน ๑ ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก

ข้อ ๑๒. ประกาศรายชื่อผู้สอบแข่งขันได้และได้รับการจ้าง


องค์การบริหารส่วนตำบลเสาเภา จะประกาศรายชื่อผู้สอบแข่งขันได้และได้รับการจ้าง           ในวันที่ 29 มกราคม ๒๕๕9 ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช     และ www.saophao.go.th  


ข้อ ๑๓. การทำสัญญาจ้าง


ผู้สอบแข่งขันได้จะได้ทำสัญญาจ้างเป็นพนักงานจ้างกับองค์การบริหารส่วนตำบลเสาเภา 
     ๑๓.๑ พนักงานจ้างตามภารกิจ มีระยะเวลาในการจ้างคราวละไม่เกิน ๔ ปี เมื่อได้รับความเห็นชอบจากคณะกรรมการพนักงานส่วนตำบล (ก.อบต.จังหวัดนครศรีธรรมราช) 
     ๑๓.๒ พนักงานจ้างทั่วไป มีระยะเวลาในการจ้างคราวละไม่เกิน ๑ ปี เมื่อได้รับความเห็นชอบ   จากผู้บริหาร  
/ ทั้งนี้หากตรวจ....
5
ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้ และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป


จึงประกาศให้ทราบโดยทั่วกัน
[image: image1.png]


ประกาศ  ณ  วันที่  7  มกราคม  พ.ศ. ๒๕๕9
            (นายนิตินัย   เอี่ยมชลวิเลศ)
             นายกองค์การบริหารส่วนตำบลเสาเภา
ผนวก  ก.

คุณสมบัติเฉพาะตำแหน่งพนักงานจ้าง
แนบท้ายประกาศองค์การบริหารส่วนตำบลเสาเภา ลงวันที่ 7 มกราคม 2559

๑. พนักงานจ้างตามภารกิจ   ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง  ผู้ช่วยครูผู้ดูแลเด็ก
หน้าที่ความรับผิดชอบและลักษณะงานที่ปฏิบัติ


ปฏิบัติหน้าที่ช่วยเหลือครูผู้ดูแลเด็ก เกี่ยวกับการจัดประสบการณ์เรียนรู้ การส่งเสริมการเรียนรู้พัฒนาผู้เรียน ปฏิบัติงานวิชาการของศูนย์พัฒนาเด็กเล็ก อบรมเลี้ยงดูเด็กเล็ก เด็กอนุบาลและปฐมวัย ให้มีความพร้อมทั้งด้านร่างกาย อารมณ์จิตใจ สังคมและสติปัญญาตามหลักสูตรการศึกษาปฐมวัย ปฏิบัติงานในศูนย์พัฒนาเด็กเล็กให้เป็นไปตามมาตรฐานที่เกี่ยวข้องและปฏิบัติงานอื่นที่ได้รับมอบหมายจากผู้บังคับบัญชา
คุณสมบัติเฉพาะตำแหน่ง


(๑) ผู้สมัครต้องได้รับวุฒิการศึกษาไม่ต่ำกว่าประกาศนียบัตรวิชาชีพ (ปวช.) หรือสูงกว่า และ


(๒) มีทักษะเฉพาะบุคคลที่จะต้องเป็นผู้ที่มีความรู้ ความสามารถ และทักษะในงานที่จะ  ปฏิบัติไม่ต่ำกว่า ๕ ปี และทักษะของบุคคลดังกล่าวจะต้องสามารถพิสูจน์ให้เห็นถึงความมีทักษะในงานนั้นๆ โดยมีหนังสือรับรองการทำงานจากนายจ้างหรือหน่วยงาน 

ความรู้ความสามารถที่ต้องการ
1. ปฏิบัติหน้าที่เกี่ยวกับการอบรมเลี้ยงดูเด็กก่อนวัยประถมศึกษาให้มีความรู้ ความคิด  ความประพฤติ ความพร้อม และจัดแนวประสบการณ์ให้เด็กมีความพร้อมที่สอดคล้องกับพัฒนาการของเด็ก   ทั้งทางด้านร่างกาย ด้านอารมณ์ ด้านสังคม และด้านสติปัญญา
๒. จัดให้มีกิจกรรมประจำวันเพื่อเสริมสร้างพัฒนาการของเด็กก่อนวัยเรียน 
๓.  ส่งเสริมให้เด็กมีพัฒนาการ การเรียนรู้ทั้ง  ๔  ด้าน
๔.  ดูแลความสะอาดทางด้านสุขอนามัยให้กับเด็ก
๕.  ปฏิบัติหน้าที่อื่นที่เกี่ยวข้องและได้รับมอบหมาย
ค่าตอบแทนที่ได้รับและระยะเวลาการจ้าง
               ผู้ที่ผ่านการสรรหาและการเลือกสรรให้เป็นพนักงานจ้าง จะได้รับค่าตอบแทน อัตราเริ่มต้น     เดือนละ 9,440.- บาท พร้อมค่าครองชีพชั่วคราวจากงบประมาณเงินอุดหนุนที่ได้รับจัดสรรจากกรมส่งเสริมการปกครองท้องถิ่นหรือตามกฎหมาย ระเบียบ หรือหนังสือสั่งการกำหนดตั้งแต่วันที่มีคำสั่งจ้างและ            มีระยะเวลาการจ้าง  ๔  ปี
2
2. พนักงานจ้างทั่วไป   ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง พนักงานขับเครื่องจักรกลขนาดเบา
หน้าที่ความรับผิดชอบและลักษณะงานที่ปฏิบัติ
    
ปฏิบัติหน้าที่ขับเครื่องจักรกลขนาดเบา ตลอดจนบำรุงรักษาและแก้ไขข้อขัดข้องเล็กๆน้อยๆของเครื่องจักรกลขนาดเบาชนิดใดชนิดหนึ่ง ดังต่อไปนี้ 

 1. รถกะบะเทความจุต่ำกว่า 5 ลูกบาศก์หลา
 2. รถฟาร์มแทร็คเตอร์ทุกชนิด
 3. รถแทร็คเตอร์ตัดหญ้า
 4. รถบดล้อยางชนิดขับเคลื่อนด้วยตนเองขนาดต่ำกว่า 8 ตัน
 5. รถอัดฉีด
 6. รถบรรทุกน้ำ
 7. รถบรรทุกน้ำมัน
 8. รถไม้กวาด
 9. รถยกแบบงาแซะ (FORK LIFT) ขนาดไม่เกิน 5 ตัน
 10. รถยกแบบแครีเครน (KARRY CRANE) ขนาดไม่เกิน 5 ตัน
 11. รถบดไอน้ำ ขนาดต่ำกว่า 8 ตัน
 12. รถบดสั่นสะเทือน ขนาดต่ำกว่า 8 ตัน
 13. รถบดล้อเหล็ก 2 ล้อ ขนาดต่ำกว่า 8 ตัน
 14. รถบดล้อเหล็ก 3 ล้อ ขนาดต่ำกว่า 8 ตัน
 15. ลูกกลิ้งตีนแกะชนิดขับเคลื่อนด้วยตัวเอง ขนาดต่ำกว่า 8 ตัน
 16. รถยกแบบทรัคเครน (TRUCK CRANE) 
 17. เครื่องทำลายคอนกรีต
 18. รถยกกระเช้า
 19. รถบัสติดแอร์ ขนาดเครื่องยนต์ตั้งแต่ 150 บี.เอช.พี. ขึ้นไป ช่วงยาวระหว่างล้อหน้าถึงล้อหลัง
       ตั้งแต่ 5.5 เมตร และขนาดความยาวของรถทั้งหมดไม่ต่ำกว่า 10 เมตร
 20. รถซ่อมบำรุง
            และปฏิบัติงานอื่นที่เกี่ยวข้องตามที่ผู้บังคับบัญชามอบหมาย
คุณสมบัติเฉพาะตำแหน่ง 
มีความรู้ความชำนาญในการขับเครื่องจักรกลขนาดเบาได้เป็นอย่างดี และเคยปฏิบัติงานด้านนี้มา   แล้วเป็นเวลาไม่น้อยกว่า 5 ปี โดยมีใบรับรองจากหน่วยงานหรือส่วนราชการ และได้รับใบอนุญาตขับรถตาม   กฎหมาย
          อัตราค่าตอบแทนที่จะได้รับ     
ได้รับค่าตอบแทนเดือนละ   9,000.-  บาท 

ตำแหน่ง ภารโรง
หน้าที่ความรับผิดชอบและลักษณะงานที่ปฏิบัติ  
         

๑. ทำความสะอาดส่วนที่รับผิดชอบ โดย กวาด ถู ขัด บริเวณที่รับผิดชอบ เช่น อาคารสำนักงาน ทั้งภายใน และภายนอกอาคารสำนักงานและอื่น ๆ ให้สะอาดเรียบร้อย รวมทั้งฝ้า เพดาน พัดลม กระจก ระเบียง บันได ห้องน้ำ เป็นต้น 


๒. เปิดและปิดประตู หน้าต่างอาคารสำนักงาน 


๓. ดูและรักษาทรัพย์สินขององค์การบริหารส่วนตำบล ซึ่งรวมถึงวัสดุครุภัณฑ์และอุปกรณ์เครื่องใช้ทุกชนิดมิให้สูญหาย ซ่อมแซมและรักษาทรัพย์สินให้อยู่ในสภาพที่ใช้การได้ดีอยู่เสมอ


๔. ปฏิบัติหน้าที่อื่นตามที่ผู้บังคับบัญชามอบหมาย

คุณสมบัติเฉพาะสำหรับตำแหน่ง
  

๑. เพศหญิง

                  
๒. ไม่จำกัดวุฒิการศึกษา มีความสามารถเหมาะสมกับการปฏิบัติงานในหน้าที่
อัตราค่าตอบแทนที่จะได้รับ    
 

ได้รับค่าตอบแทนเดือนละ   9,000.-  บาท

...................................................................................................................................................................
ตำแหน่ง คนงานทั่วไป
หน้าที่และความรับผิดชอบ
 

เพื่อปฏิบัติงานเกี่ยวกับการเก็บภาษี ช่วยเหลืองานด้านภาษี กองคลัง และปฏิบัติงานตามที่ผู้บังคับบัญชามอบหมาย
ลักษณะงานที่ปฏิบัติ
 

เพื่อปฏิบัติงานเกี่ยวกับการเก็บภาษี ช่วยเหลืองานด้านภาษี กองคลัง และปฏิบัติงานตามที่ผู้บังคับบัญชามอบหมาย
คุณสมบัติเฉพาะตำแหน่ง
 

๑. เพศชาย/หญิง


๒. ไม่จำกัดวุฒิการศึกษา มีความสามารถเหมาะสมกับการปฏิบัติงานในหน้าที่
อัตราค่าตอบแทนที่จะได้รับ
 

ได้รับค่าตอบแทนเดือนละ   9,000.-  บาท












